दिवाकर रोज़ अपने स्कूला ढाई बजे कन्नै अपनी अम्बैसेडर गड्डी च परतोंदा हा। गड्डी घरा दा पराना ते भरोसेमंद डरैवर गरधारी चलांदा ऐ। किश अजीव गल्ल होई गेई ऐ, इसदा पता टैलीफून रा’एं लग्गा। दपैह्री दे त्रै बज्जी चुके दे पर घरा च कुसै दा ध्यान बी इस गल्लै पासै नेईं गेआ जे दिवाकर दे घर परतोने च अद्धे घैंटे दा चिर होई गेदा ऐ। ने’आ केईं बारी होई जंदा हा। ठीक त्रे बजे टैलीफून दी घैंटी बज्जी। टैलीफून दिवाकर दे दादा ते मनोहार दे पिता घनीश्याम होरें चुक्केआ। टैलीफून करने आह्ले ने छड़ा पुच्छेआ ‘एह् 732145 ऐ?’